CELEX: 62018CN0831
Language: hr
Date: 2018-12-21 00:00:00
Title: Predmet C-831/18 P: Žalba koju je 21. prosinca 2018. podnijela Europska komisija protiv presude Općeg suda (sedmo prošireno vijeće) od 24. listopada 2018. u predmetu T-29/17, RQ protiv Komisije

18.2.2019   
            
            
               HR
            
            
               Službeni list Europske unije
            
            
               C 65/30
            
         
      Žalba koju je 21. prosinca 2018. podnijela Europska komisija protiv presude Općeg suda (sedmo prošireno vijeće) od 24. listopada 2018. u predmetu T-29/17, RQ protiv Komisije
      (Predmet C-831/18 P)
      (2019/C 65/38)
      Jezik postupka: francuski
      
         Stranke
      
      
         Žalitelj: Europska komisija (zastupnici: J.-P. Keppenne, J. Baquero Cruz, agenti)
      
         Druga stranka u postupku: RQ
      
         Žalbeni zahtjev
      
      Žalitelj od Suda zahtijeva da:
      
                  —
               
               
                  ukine presudu Općeg suda Europske unije (sedmo prošireno vijeće) od 24. listopada 2018. u predmetu T-29/17, u dijelu u kojem se njome poništava odluka Komisije C(2016) 1449 final od 2. ožujka 2016., koja se odnosi na zahtjev za ukidanje RQ-ova imuniteta od sudskih postupaka RQ-u;
               
            
                  —
               
               
                  odbije tužbu za poništenje koju je Općem sudu Europske unije podnijela druga stranka u žalbenom postupku, i konačno odluči o pitanjima koja su predmet ove žalbe, ili, ako stanje postupka ne dopušta da Sud o tome odluči, vrati predmet na odlučivanje Općem sudu;
               
            
                  —
               
               
                  naloži tužitelju u prvom stupnju snošenje Komisijinih troškova u prvostupanjskom postupku i postupku povodom ove žalbe.
               
            
         Žalbeni razlozi i glavni argumenti
      
      U prilog svojoj žalbi Komisija ističe tri žalbena razloga:
      
                  1.
               
               
                  Prvo, za razliku od Općeg suda, Komisija smatra da odluka o ukidanju imuniteta nije akt koji negativno utječe na tužitelja i stoga ne može biti predmet tužbe za poništenje. Pobijana presuda stoga sadržava pogrešku koja se tiče prava u dijelu u kojem se u njoj smatra da je tužba dopuštena.
               
            
                  2.
               
               
                  Drugo, Komisija smatra da se u pobijanoj presudi pogrešno tumači pravo na saslušanje, iz članka 41. stavka 2. točke (a) Povelje Europske unije o temeljnim pravima, jer se to tumačenje temelji na pogrešnom tumačenju i primjeni članka 4. stavka 3. UEU-a (načelo lojalne suradnje) i općeg načela uzajamnog povjerenja između Unijinih tijela i tijela država članica.
               
            
                  3.
               
               
                  Treće, Komisija smatra da je Opći sud počinio pogrešku koja se tiče prava prilikom kvalifikacije Komisijina postupanja u predmetnom slučaju, jer je smatrao da se njime nije dovoljno poštovalo tužiteljevo pravo na saslušanje.